ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากสถานีไฟฟ้าย่อยกระบี่ ไปยังสถานีไฟฟ้าย่อยทุ่งสง

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทยจะดำเนินการสำรวจทั่วไปเพื่อก่อสร้างสายส่งไฟฟ้าขนาด ๒๓๐ กิโลโวลต์ โดยมีเขตเดินสายไฟฟ้าข้างละไม่เกิน ๔๐ เมตร จากสถานีไฟฟ้าย่อยกระบี่ ซึ่งตั้งอยู่ในท้องที่อำเภอเมืองกระบี่ จังหวัดกระบี่ ไปยังสถานีไฟฟ้าย่อยทุ่งสง ซึ่งตั้งอยู่ในท้องที่อำเภอทุ่งสง จังหวัดนครศรีธรรมราช โดยจะทำการสำรวจในท้องที่เขต จังหวัด อำเภอต่าง ๆ ดังนี้ คือ

๑. จังหวัดกระบี่

๑. อำเภอเมืองกระบี่

๒. อำเภอคลองท่อม

๓. อำเภอลำทับ

๒. จังหวัดนครศรีธรรมราช

๑. อำเภอบางขัน

๒. อำเภอทุ่งสง

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๒๙ สิงหาคม พ.ศ. ๒๕๓๙

โอภาส  จันทน์พยอม

ผู้จัดการใหญ่ธุรกิจก่อสร้าง ทำการแทน

ผู้ว่าการการไฟฟ้าฝ่ายผลิตแห่งประเทศไทย